open-index/open-wikipedia-markdown huggingface dataset:
Sindi Dlathu

U Sindiswa Dlathu watjhiya umdlalo wakumabonakude obizwa  ngo *Muvhango* wayokudlala indima ephambili ku-telenovela i-The River, lapho adlala khona indima ka-Lindiwe Dlamini-Dikana, umfazi obukhali obekangenza nanyana yini ukuvikela umnotho wakhe kanye ne pilo yakhe yokuzikhakhazisa. 

## Ibizelo
UDlathu wakhethwa njengomdlali oqakathekileko emdlalweni wesiteji ka *-Sarafina!* . Ekuvezweni kwakhe kuka mabonakude , wasebenza no -Whoopi Goldberg begodu wathunyelwa njengomsizi we-choreography ku -Michael Peters . Ngo-1988, nesiqhema sesibili esidoswa phambili ngu-Seipati Sothoane u-Sindi bekangakafundi kuhle. Lokha umdlalo lo nawuthoma ukuvakatjhela umabonakude, wasala ngemva begodu wenza omunye umdlalo obizwa Township fever ngo-1989 ukuya ku-1990 avakatjhela i-US ngomdlalo lo isikhathi esingangomnyaka. 

UDlathu wabuyela esikolweni ngemva kweminyaka emine aneenkghwari ezizinikeleko zikaMbongeni Ngema . Waqeda iimfundo zakhe zebanga letjhumi nambili ngo-1996,  bese wabuyela emsebenzini wakhe wezomvumo  nokudlala esiteji ngo-1997. Bekasemdlalweni we-FNB Vita Award-winning Game, lapho adlala khona no -Mary Twala, u-Abigail Kubeka, no- Nomhle Nkonyeni ongasekho ephasini.

Uthumbe imitlomelo wokuba mlingisi othandwako  ephaliswaneni lango-2020 ku-DStv Mzansi Viewers' Choice Awards .

uSindiswa Dlathiu, owaziwa ngo Lindiwe Dlamini emdlalweni we The River, uvezwe emdlaweni welizwe odumileko okuyi Thr Queen, lapho uvezwe njongomngani womdosi phambili womdlalo  u, Harriet Khoza-Sebata.
Ngo-2021, wathumba umvuzo we-SAFTA emkhakheni we-Best Actress ngendima yakhe ka-Lindiwe ku *-The River* .

### Imithombo lwazi
KwaMhlanga

## <small>'''[[KwaMhlanga|I-KwaMhlanga]]''' yidorobha elikumasipala wesifunda se -Nkangala esifundeni se [[Isifunda seMpumalanga|-Mpumalanga]] [[Isewula Afrika|eSewula Afrika]] . Yikhaya lomoya lesitjhaba [[AmaNdebele|samaNdebele]] esahlala lapha ekuthomeni kwekhulu le-18.</small>

## <small>KwaMhlanga uneminyaka ema-73&nbsp;Ikhilomitha namkha i-awa ukusuka edolobheni elikhulu lenarha, i-Pitoli emgwaqweni u-R573 .</small>

## <small>Idorobha leli lathuthuka laba yindawo yokuphatha karhulumende wendawo, begodu nje lihlala ukuphatha kwakarhulumende wesifunda seTlhagwini yeTjingalanga yePhrovinsi ye-Mpumalanga.</small>

## <small>Ngasenyakatho ye-KwaMhlanga, emgwaqweni we-R568 eduze nedorobha le -Klipfontein, kune-Manala Royal Kraal; i-Ndzundza Mabhoko Royal Kraal itholakala enyakatho e-Weltevreden. Ngokuhleleka okukhethekileko, womabili ama-kraal la angavakatjhelwa maqembu amancani.</small>

## <small>'''Imidlalo'''</small>

## <small>Isiqhema se -National First Division i-Casric Stars sise-KwaMhlanga, sidlala imidlalo yaso ekhaya e- Solomon Mahlangu Stadium.</small>

## <small>'''Izehlakalo'''</small>

## <small>Mhlana ali-18 kuMhlolanja 2025, u-Aserie Ndlovu, intathelizindaba, nomlingani wakhe, u-Zodwa Mdhluli bathunjwa babulawa.  Imizimba yabo yatholakala ngoMeyi 2025 ngaphandle kwe-Rust De Winter Nature Reserve.</small>

## <small>'''Qala godu'''</small>
* KwaNdebele
* Siyabuswa
* <small>I-Vaalbank</small>

## <small>'''Umthombolwazi'''</small>
Ivakatjhobukela eSewula Afrika

ISewula Afrika yindawo ekulu yeemvakatjhi ephasini loke, lapho ibubulo lezokuvakatjha libalelwa ku-3.3% we-GDP yelizwe ukusukela ngenyanga kaMrhayili 2025, ngokuya kwe -Statistics South Africa (Stats SA). 

Ngomnyaka ka-2024, iSewula Afrika yathola ukukhula kwamanani wezokuvakatjha, lapho ukufika kwabagibeli okuhlanganisiweko ngamachweba ahlukahlukeneko wokungena kwanda kwaba ziingidi ezi-8.92 zabantu. 

Ngomnyaka ka-2025, iSewula Afrika yathathwa njengelizwe lesi-4 elihle khulu ephasini abantu abangavakatjhela kilo, kanye nelihle khulu esifundeni se-Afrika ne-Indian Ocean, yi- *The Telegraph* . 

I-World Travel & Tourism Council (WTTC), ibubulo lezevakatjhobukela linikele ngokunqophileko nge-R 102 yamabhiliyoni ku -GDP yeSewula Afrika ngo-2012, kungenzeka lisekela i-10.3% yemisebenzi yelizwe. Abantu abaziingidi eziyi-1.8 baqatjhwe emkhakheni wezozokuvakatjha weSewula Afrika ekuthomeni konyaka ka-2025, okwenzekako inani leli kulindeleke bona likhule khulu eminyakeni  ezako. [2]

ISewula Afrika inike abavakatjhi bekhaya iindlela zemvelo, nanyana kunjalo iindawo ezihle zemvelo kanye nendawo yokugcina iinlwana, amagugu wamasiko akhona kanye namawayini ahlonitjha khulu. Ezinye zeendawo ezithandwa khulu zifaka amapaki weentjhabatjhaba, afana ne -Kruger National Park ebanzi enyakatho yenarha, ama-coastlines namabhishi we- KwaZulu-Natal kanye ne -Western Cape, kanye namadorobha amakhulu we-Cape Town, Durban, kanye ne -Johannesburg.

I-United States, i-United Kingdom, i-Germany, i-Netherlands, ne-France. I-Southern African Development Community (SADC). I-Malunga nabavakatjhi abavela emazweni we-SADC, i-Zimbabwe beyiphambili ngama-31%, ilandelwa yi -Lesotho, i-Mozambique, i-Eswatini, ne -Botswana . Ukungezelela, i-Nigeria bekuyinarha ekuvela abavakatjhi abafika eSewula Afrika abama-30%.

### Umthombolwazi
University of Mpumalanga Enactus

## I-Enactus [[University of Mpumalanga|ye-Yunivesithi ye-Mpumalanga]] mtjhayeli weentjhabatjhaba weSewula Afrika we-2025 ku-Enactus National Competition. Isiqhema siyingcenye ye-Enactus [[Isewula Afrika|South Africa]], ihlangano engenzi inzuzo ehlanganisa abafundi beyunivesithi, iimfundiswa, nabadosiphambili bamabhizinisi ngamaphrojekthi asekelwe emabhizinisini ahloselwe ukwenza umthelela omuhle emphakathini.

## '''Isendlalelo'''

## [[I-Enactus]] South Africa isebenza ngaphasi kwenethiwekhi ye-Enactus yephasi loke, esebenza emazweni angaphezu kwama-30. Ihlangano le inikela abafundi indawo yokuklama nokusebenzisa amaphrojekthi womphakathi ahlanganisa ukusungulwa kwebhizinisi nokuziphendulela emphakathini.

## Isiqhema seYunivesithi ye-Mpumalanga sibe mhlanganyeli okhutheleko emncintiswaneni weentjhabatjhaba, sidzimelele eenhlelweni zentuthuko esimemeko kanye namaphrojekthi wobusomabhizinisi akhambisana neendingo zomphakathi wendawo.

## '''2025 Umqhudelwano weNarha'''

## Ngenyanga kaRhoboyi wee-2025, iYunivesithi ye-Mpumalanga yakhethwa njengeTjhugululi yeNarha emncintiswaneni weNarha we-Enactus South Africa. Ipumelelo yabo yagujwa begodu ngokukhamba kwesikhathi yavezwa ku-IsiNdebele News ku-[[SABC|SABC 1]], kuveza amaphrojekthi neminikelo yesiqhema.

## Ihlelo elivezwe kumabonakude ligcizelele indlela yokwenza izinto ezitjha zesiqhema kanye nomnqopho omkhulu we-Enactus wokukhuthaza uburholi bamabhizinisi hlangana nelutjha leSewula Afrika.

## '''Ukuqakatheka'''

## Ukuthumba umncintiswano weentjhabatjhaba kwenza bona isiqhema [[Yunivesithi yempulanga|seYunivesithi ye-Mpumalanga]] sikwazi ukujamela iSewula Afrika eNdebeni yePhasi ye-Enactus, iplatifomu yamazwe ngamazwe lapho amathimu wabafundi aveza khona amaphrojekthi wawo wamabhizinisi ebantwini bephasi loke babadosiphambili bamabhizinisi, abafundisi, nabontanga.

## Ukuhlonitjhwa lokhu kuveza idumela elikhulako leyunivesithi emkhakheni wezamabhizinisi wezenhlalakahle nokuthuthukisa umphakathi.

## '''Qala godu'''
Enactus South Africa

Enactus World Cup

University of Mpumalanga

## '''Umthombo welwazi'''
Ukusebenza Kwezemakethe Nokurhwebelana.

Imakethe nokurhwebelana yizinto ezibaluleke khulu kwezomnotho, zidlala indima ekulu ekwabelaneni kwensenjenziswa kanye nokusatshalaliswa kwepahla eyisizo khulu enarheni mazombe. Imakethe yindawo lapho abathengi nabathengisi bahlangana khona ukuze batjhentjhisane ngepahla neensetjenziswa zemphakathini, bese kuthi ukurhwebelana kube yisenzo sokuthenga nokuthengisa leyo pahla neensetjenziswa.

### Imihlobo yemakethe esinayo.
Kukhona imihlobo ehlukeneko yemakethe, efaka hlangana:

1. Iphikiswano ephelele (Perfect Competition): Lomhlobo wemakethe kulapho kunabathengi nabathengisi abanengi, ukungena nokuphuma okulula, kanye nelwazi eliphelele (Smith, 1776).

2. Ukunqoba (Monopoly): Lomhlobo wemakethe kulapho ikhampani eyodwa kwaphela ikhiqiza imikhiqizo nofana iinsetjenziswa ezithileko enikela ngazo kumakethe.

3. Ukubumbana kwamakhampani ambalwa (Oligopoly): Lomhlobo wemakethe kulapho amakhampani ambalwa abusa khona begodu aphikisana ngokunikela kumakethe.

#### Iindlela Zokurhwebelana (Trading Mechanisms)
Iindlela zokurhwebelana zifaka hlangana imigomo nemibandela elawula ukuthenga nokuthengisa epahleni neensetjenziswa  kumakethe. Lezi iindlela zingaba:

1. Ukurhwebelana Ngokuzwisisana (Auction-based trading): Lomhlobo yindlela lapho abathengi nabathengisi bafaka amanani wabo, iintengo zibekwa ngendlela yokuhlangabezana kwesidingo nokunikelwa ngepahla nanyana iinsetjenziswa ezithize kumakethe..

2. Ukurwebelana Ngaphandle kokuzwisisana (Quote-driven trading):Lomhlobo yindlela lapho abenzi bemakethe banikeza amanani wokuthenga nokuthengisa, abathengi bangakhetha ukuwamukela nofana ukuwalandula.

##### Ukusebenza Kwemakethe (Market Efficiency)
Ukusebenza kwemakethe kutjho ikghono lemakethe lokubonisa loke ilwazi elokhona eentengweni. Kune mihlobo emithathu yokusebenza kwemakethe:

1. Ifomu Elibuthakathaka (Weak form efficiency): Iintengo zibonisa loke ilwazi lamanani adlulileko.

2.Ifomu Eliphakathi (Semi-strong form efficiency): Iintengo zikhombisa loke ilwazi elikhona emphakathini.

3. Ifomu Elinamandla (Strong form efficiency): Iintengo zikhombisa loke ilwazi, kungaba ngelikhona emphakathini nofana elifihlakeleko.

Imakethe bokurhwebelana kuyizinto ezinganakuthembeka begodu ezitjhugulukako mihla namalanga ezidlala indima ekulu ekwabelaneni kweensetjenziswa nekusatshalalisweni kwepahla neensetjensiza. Ukulemula iminhlobo ehlukeneko yemakethe, iindlela zokurhwebelana, nokusebenza kwemakethe kubalulekile ekuthatheni iinqumo ezihlakaniphileko zokwandisa imali nokuzwisisa ubunzima bokwandisa umnotho esikhathini sanje.

Chamberlin, E. H. (1933). The Theory of Monopolistic Competition. Harvard University Press.

Fama, E. F. (1970). Efficient Capital Markets: A Review of Theory and Empirical Work. Journal of Finance, 25(2), 383-417.

Hasbrouck, J. (2007). Empirical Market Microstructure. Oxford University Press.

Marshall, A. (1890). Principles of Economics. Macmillan.  Milgrom, P. (2004). Putting Auction Theory to Work. Cambridge University Press.

Smith, A. (1776). The Wealth of Nations. Penguin Books

###### Imithombo lwazi
Beyoncé

**Beyoncé Giselle Knowles-Carter** wabelethwa   ngomhlaka-4 kuNobayeni 1981. mvumi we-America, umtloli weengoma, mlingisi, begodu nosomabhizinisi. Waziwa ngekghono lakhe lokukhuluma, ukutjhugulula ubuciko, nokudlala bukhoma, uthathwa njengomunye wabantu abaqakathekileko emasikweni wekhulu lama-21 . Udunyiswa ngokutjhugulula ibubulo lomvumo, u-Beyoncé kanengi uthathwa njengomunye wabathabisi abakhulu begodu abaculi abanomthelela khulu emlandwini.

### umthombo lwazi
I-Mkhombo Nature Reserve

**Mkhombo Nature Reserve** yindawo evikelweko e -Mpumalanga, eSewula Afrika. Yindawo ekulu, eyi-11,223 ha elondoloza ibhoduluko elisempumalanga ye-Kalahari eduze nedamu le-Mkhombo.  Indawo yokugcina indawo inendawo ejwayelekileko yotjani ephakemeko enethiwekhi yamaxhaphozi kanye namadwala aphumako. 

Indawo yokugcina imvelo yaziwa ngokuphila kwayo kweenyoni. Hlangana nemihlobo yeenlwana ezivela endaweni le kune- reed cormorant, I-African yellow-billed hornbill, I-African grey hornbill, I-white-breasted cormorant, I-little swift, I- hamerkop, I-red-winged starling, I- pectoral sandpiper, I-grey plover, I -barred wren-warble, ne- wailwarta yellow. 

Yindawo evame ukuvakatjhelwa ziimvakatjhi ezivela ephasini loke. Imihlobo yeenlwana ezitholakala endaweni le ifakahlangana iindlovu, amabhubezi, iingwe, iindlovu, iinyathi, ubhejane, iimvubu, kanye nemihlobo eminengi yama-antelope. 

## Umthombolwazi
Kungwini Local Municipality

**UMasipala we-Kungwini** khabe kungumasipala wendawo obewungaphasi kwesiyingi se Metsweding ebesingaphasi kwesifunda se Gauteng eSewula Afrika. Idorobha elikhulu likaMasipala lo khabe kulidorobha le Bronkhorstspruit.

uMasipala lo, kunye nesiyingi waso iMetsweding wafakwa ngaphasi kukaMasipala omkhulu iTshwane Metropolitan Municipality mhlazana ali -18 kuMrhayili ngomnyaka ka 2011. Ibizo elithi "Kungwini" kulibizo lesiNdebele seSewula elisuselwe ebizweni elithi iKungu. Lokhu kungombana indawo le kuyindawo ethandwa yikungu ngendlela erarako.

## Iindawo ezikulu
Iindawo ezikulu zikaMasipala lo, ekuziimbalo ezifunyenwe nakubalwa abantu ngomnyaka ka 2001:
Sipho Makhabane

**U-Sipho Makhabane** wabelethwa mhlana amalaga ama-3 enyangeni kaSinyikhaba ngonyaka we-1965 enarheni yeSewula Afrika eSwaziland. Elinye igama waziwa ngokuthi ngu ”The Big Fish” okutjho bona ifesi ekulu ngelimi lesiNdebele. Umtloli womvumo wevangeli,umvumi osele akhiphe ama albhamu angaphezulu kwe-5. Ukhulele emndenini edobha phasi bedogu wahlongakalelwa nguyise asese mncani, kwakose bonyana alise isikolo akhambe ayokufuna amatorho ukuze akghone ukondla unina. Ngokunga bambeleli ebudisini lobu waragela phambili ukuthi afezekisa ibhudango lakhe lokuba mvumi.

### Ukuthoma kwakhe ukuba mvumi
Wathoma ibezelo lokubamvumi phakathi konyaka wango 1990 ekukulapho akhipha khan i-albhamu yakhe yokuthoma ”ngizinikela kuwe” ngonyaka we-1996, ekungiyo evela ngayo njengomvumi womvumo wevangeli. Walandelelwa ngenye i-albhamu yesihloko esithi”Yek’ intokozo” eyenza wavela njengokuthi sele amvumi okhona kwezomvumo wevangeli. Ukuphumelela ekukhipheni ama albhamu lawa kwmenzela iindlela bona akghone ukwenzela ama albhamu wakhe alandelako estudiyo.

### Ukuthumba kwakhe
Ibizelweni lakhe lezomvumo uMakhabe ukhiphe ama-albhamu amanengi afaka hlangana “uyigugu” “calvary” “hamba nami” namanye. Umvumo wakhe akhange umnikele abalanelii abanengi kwaphela kodwa ukghonile nokuth athumbe abonongorwana nokukhethwa.Ku-Glory awards ngonyaka we-2001 wathola unongorwana wokuba mkhuphi womvumi okhamba phambili nangonyaka we-2007. Ngonyaka we-2008 wathumba ku Mama Beka Community Empowerment Award.  Ngokubonakala komsebenzi wakhe emvumeni wevangeli wanikelwa unongorwana wokuhlonitjhwa  ngonyaka we-2024  ku-South African Music Awards.

### Abantu abalekeleleko kwezomvumi wevangeli
Ngaphezulu kokuthi kwalokho akuzuzileko mgimvumo wakhe, u-Sipho Makhabane  unekghone lokuthi akhulise italente alibonako ebantwini abasathomako ukuvuma. Nge Big Fish Music ukghonile ukuthi adose phambili abavumi  abafana nabo Hlengiwe Mhlaba, Thobekile Mkhwanazi, Pastor Ncanda,  no Thsepiso Motaung, abanikele isekelo abalitlhogako ukuthi baphumelele emvumeni. Ukuzinikela kwakhe kwavusa ukuthuthukisa ilutjha eMpumalanga wadosa phambili ukuthoma kwekhaya yomvumo wevangeli ebizwa bona yi-Mpumalanga Praise.

## Iinkomba
Rhandza xikolo xa wena

**Rhandza xikolo xa wena** kuyikhampheyini eyasungulwa ngokuhlanyela hlangana komnynango wezefundo weMpuamalnga Kanye  nomnyango wezokulima.Ikhampheyini le ihlose kobana ukwakha ububana komphakathi ekutheni ukghone ukuthi u bulunge iinkolo, ikhuthaza nokuthi kuhlale kuhlanziwe eenkolweni, begodu abafundi bafundele lapho kuphephe khona. Khuthanza  amalunga womphakath kobana ukuthi akhombise ukuba banikazi beenkolo ezisendaweni laphobahlala khona begodu bazibandakanye ekulungiseni esikolo.

### Izinto ezenziwako
Bakhuthaza ukutlhogonyelwa kwebhoduluko ngokuthi kutjalwe imithi, kwenziwe iimvande begodu kususwe ukusilaphazeka okungaba khona ebhodulukweni lesikolo. Iletha ukuthi ukuziphedulela  phezulu kwabafundi esikolweni, abotitjhere neemphakathini ngokuphathwa kuhle kwesikolo. Okhunye kukobana ikhandela bona kungabi nokumotjheka kweensetjenziswa zesikolo ngombana kuzokwaziwa bonyana ngezomphakathi. Umphakathi uyahlangana bese kuhlwengiswa isikolo. Kungavaswa amafesidere, kuthanyelwe isiskolo nokhunye.

Kutjalwa imithi begodu kwenziwe imvande ukuze kuzokuba nomthunzi esikolweni begodu nommoya ungasilaphazeki. Kubuthelelwa izinto ezingabuya zisetjenziswe kabutjha ezifana namaphepha amabhodlelo bese athathe yokwenziswa kabutjha. Kulingiswa izinto ezimotjhakeleko. Ihlelo leli likhuthaza umphakathi bonyana ungahlali phasi uthule lokha ubona iinkolo zimotjhakala nofana zingenelwa botsotsi ngombana iinkolo ziyindawo yokuthola ilwazi, ukukhula, nokuthuthukisa umphakathi.Namapholisa amalunga wokuqinisekisa bonyana iinkolo zihlala zivikelekile.

### Umthelela wekhampheyini le
Abafundi bathola ibhoduluko elihle lokufundela lapho bazokufundela khona bathabile begodu kuhlanzekile. Kuba khona ubudlelwane obuhle phakathi komphakathi  nesikolo ngombana umphakathi ufunda ukuthi ukghone ukujamela isikolo lapho abantwana babo baceda khona esikhathi sabo esinengi bazithuthukisa. Amalunga wompkhathi athola Ifundiso ngokutlhogomela ibhoduluko lelo abaphila kilo nokuthi bafunde ukuthi ngiziphi izinto ezihle efanele zenziwe ukunakekela ibhoduluko. Abomaspala bendawo eziseduze bakghona ukuthi basekele iinkolo ngokuthi banikele iinkolo izinto abangazi sebenzisa ukuhlwengisa isikolo. Old mutual  ikghona ukuthi inikele ngemali ukuze iinkolo zikhone ukuthenga izinto zokwenza umsebenzi lo eenkolweni

## Iinkomba
Ilanga lamagugu

**Ilanga lamagugu** eSewula afrika kulilanga eligidingwa cobe nyaka mhlana amalanga ali-24 kuKhukhulamungu. Ilanga leli lisikhumbuzo somlando wombuso wegandelelo, ukuhlukaniswa ngokobuhlanga Kanye nokutlhagela ikululeko. Ilanga leli likhombisa ukubumbana kwesitjhaba likhuthaze amaSewula Afrika bonyana ahlangane begodu agidinge ukuhlukana ngokobuhlanga nangamasiko.Nasikhuluma ngamagugu sikhuluma ngamasiko, nomlando odluliselwa ukusuka esizukulwaneni ukuya kwesinye isizukulwane. 

### '''Imvelaphi yomlando'''
Ilanga lamagugu livela ku ”Shaka Day” ekwabe kulilanga elabe lenzelwe ukuhlonipha ikosi uShaka Zulu, ekungomunye wabantu abomlando oqakathekileko eSewula Afrika.Ngesibanga sokufika kwekululeko ngonyaka we-1994, ilanga leli latjhugulula labizwa bona yilanga lamasiko nofana lamagugu ukuthi kukhuthazwe ukugidingwa kwamasiko wabantu boke abahlala eSewula Afrika. Itjhuguluko leli likhombisa ukubumbana kwesitjhaba nokuzikhkhazisa ngabo amasiko akhona enarheni. Kukhunjulwa bekuhlonitjhwe umlando nendabuko yeenqheema zoke zamasiko.

### Ukugidinga nemisebenzi eyenziwako ngelanga leli

Ilanga leli ligidingwa ngeendlela ezinengi eSewula Afrika. Abanye baligidinga ngokuthi bambathe izembatho ezitjengisa bona bangebaliphi isiko. Abanye bagcoka izembatho zemibala ekhanyoko enaphetheni ahlukileko njenga maNdebele. Nofana bagcoke amatjhika aphilako wesishweshwe. Abane bakghona ukuthi bagidinge ngoku benze umnyanyo wougidinga amamsiko ngokuthi balilise umvumo, badanse, benze ubukghwari nofana benze Ukudla kwesintu lokho kumbumba ukuhlangana komphakathi. Abanye bathanda ukubasa inyama bahlale boke kube nommoya wokuzwana. Eminye imiphakathi iyaphuma ivakatjhele indawo eziphethe umlando wamasiko, ezifana nama myuziyamu ukuthi bakghone ukufunda ngamasiko wabo.

### '''Ukuqakatheka kwelanga lamagugu'''

Kulilanga elikhuthaza ukubulunga amagugu wamasiko, namalimi kuqinisekiswe bonyana adluliselwa kwezinye inzukulwana ngendlela afaneleko. Inikela amaSewula ithuba lokobana akghone ukufundisana ngomlando wabo, ukuhluka kwamasiko, ukuqakatheka kokubumbana, nentando yenengi. Abantu bakghona ukuhloniphana emphakathini abaphila kiwo.

## Iinkomba
Izinja

**Izinja** kuzinlwana ezinenyawo ezine, ziyakhokhonta lokha nazibona into engakalungi. Kusilwane esikghona ukwenziwa ifuyo sithandwa esihlala ngaphandle kwendlu ziqaphe. Inja inekghono elikhethekileko lokunekelela, lokuzwa begodu nokubona kwazo kuhlukile kunokwabantu. Izinja zimhlobo zimhlobo omnengi begodu zihluka ngobukhulu, ukuziphatha nangoboya. Zinekghono lokulekelela abantu ukuthi bararulule imiraro. Inja yaziwa njengomngani omkhulu womuntu ngombana ziyakghona ukunikela abantu isekelo nokuthi zisebenzisane nabo.

### Imihlobo yezinja

#### Izinja eziqakaphako

Kumhlobo wezinja othwasiselwa bonyana ukghone ukuvikela abantu, indawo, ivikelwa ebatwini abangaba batsotsi bafune ukungenela Indawo. Kusukela ekadeni izinja lezi zabe zikghona ukuthi ukugada nokuvikela indawo. Zikghona ukuzwa itjhada msinya begodu zilalela lokho okutjhiwo banikazi bazo kwaphela. Zikhamba indawo yoke lapho zigae khona njengekhaya nofana ebubulweni ngaphandle kokusaba. Izinja ziyakghona ukuziphatha kuhl lokha nazihlangana ngabantu ngombana zithwasise kuhle ukuthi zikghone ukulalela abanikazi.

#### Izinja ezihlahla abaphopheleko
Izinja lezi zithwasiselwe bonyana zikghone ukuthi zilekelele abantu abaphopheleko nofana abanobudisi bokubona kuhle bonyana bakghone  ukuthola indlela nokuthi bakghone ukuzikhambela ngesekelo lezinja lezi. Izinja lezi zidosa phambili abanikazi bazo zibalekelela bonyana bangaweli phezulu kweenqabo begodu zibakhombe nendlela. Zenza abanikazi bonyana abanikazi bakghone ukukhamba ngokuzithemba emabhodulukweni hlukaneko. Zibanikwela ukuvikeleka emabhodulukweni ahlukahlukeneko. Nolokha nangabe indlela isikhisi nofana kunamataka wemithi alengileko angalimaza abantu abaphopheleko. Ziyakghona ukuthi zenze umsebenzi wazo ngombana ziyathwasiswa ukuthi zikghone ukulandela imilayo evela kubanikazi bazo begodu nokuthi zikwazi ukudosa abantu abaphopheleko phambili. Izinja lezi zikhethwa ngokuthi zihlakaniphile, zinommoya ophasi begodu zikghona ukujwayela amabhoduluko ahlukahlukeneko.

#### Izinja zamapholisa
Izinja zamapholisa kuzizinja ezithasiswe ngokwezinga eliphezulu ngombana zisebenza ukuqinisekisa ukuvikeleka kwabantu nokurhubhulula ubugebengu. Izinjalezi ziyakghoa ukuthi zinukelele ziveze lapho kuneendakamizwa khona, nalapho kufihlwe khona amabhomu nofana izinto zokuwenza. Izinja lezo ziyakghona  ukuthi zizume abantu abasolelwa ngokwenza umlandu,  nofana ukuthola abantu abalahlekileko engozini. Zikghona  ukuphekelela amapholisa  lokha nakaya lapho abizwe khona begodu awaphephise zinekelele nalapho kubulungwe khona abantu ngokungasise mthethweni.

#### Izinja Ezizumako
Izinja ezizumako ziyakghona ukugijima ngebelo elikhulu nokuthi zithole lapho kuneenyamazana khona. Izinja lezi zinekghono lokunukelela lapho inyamazana zingakhona ngokuzwa iphunga lenyamazana. Ezinye zomhlobo lo zikhamba nabazumi abadubula isigidi bese zilandele lapho isigidi sidubule khona zidubule khona ukwenzela bona zikghone ukudobha inyamazana. Ukuze izinja lezi zikghone ukwenza umsebenzi wazo kufuze bona zibe nekghone lokulalela lokha nazi thwasisako, zibenepilo emzimbeni begodu zihlale zizibandula ngamalanga.

## Iinkomba
Ukubulunga amagugu

**Ukubulunga amagugu** kufaka imzamo yokuvikela nokubeka kuhle amasiko, umlando neemvelo yamagugu. Uqinisekise bonyana izinto eziqakathekileko abantu abekhe bazithola baphakathi kwazo zibekiwe ukuze iinzukulwana ezizako zazi ngazo begodu kungaba ngokuthi zicocwe nofana kufundwe ngazo. Amagugu afaka hlangana izinto ezingabonakaliko ezifana namasiko, ilimi, umvumo nomlando ococwa ngomlomo. Ukubulunga amagugu kuyinto eyenziwe iphasi loke ngombana iqakathekile ukwenza bona kugidingwe amasiko ahlukileko ngokuwamukela woke begodu ikhuthaze ukuzwana kwabantu.

### Ukuqakatheka kokubulunga amagugu

Nakubulungwa amagugu abantu bazokwazi bonyana babobani bavelaphi ngokomlando wabo. Bazokghona ukuthi bazi ukuthi bavelaphi ngokomlando wabo. Bazokghona ukuthi bavakatjhele indawo zamagugu wezinto ezihlukileko eziphathelene namagugu. Ukubulungwa komlando kwenza bonyana umphakathi uzibandakanye begodu nomnotho wendawo ukhule ngombana umphakathi walapho kunendawo yamagugu ukghona ukuthola imali lokha nawuvakatjhelweko.

### Iindlela zokubunga amagugu
Ukubulunga amagugu kungenzeka ngokuthi abantu batlole phasi izinto eziqakathekileko zamagugu. Okhunye kukuthi nangabe kunezinto eziphathekako ezifana nezinto ezibunjiweko nofana okhunye  zithathwe ziyokubekwa kuhle endaweni  zokubulungwa njenge myuziyamu . kufanelwe bona izibekwe itshwayo le- UNESCO  ukuvikela indawo lezo ukutjengisa bona ziphethe umlando namasiko wabantu aqakathekileko  esitjhabeni. Phezulu kwalokho kukobana  umlando ungagadangiswa ngokwedijithali ukwenzela bona ungalahleki. ISewula Afrika inothe ngamagugu wamasiko nemvelo avela endaweni lapho kunomlando wokuthoma nokutjhuguluka kwabantu. Endaweni ezifana nemadwaleni we-sterkfontein, iMapungubwe nezinye. Indawo lezi zikhombisa ukwahlukana kwamasiko nomlando wakhona odephileko nobudisi. Iindlela zokubulunga amagugu zifaka hlangana ukuthi umuntu azwisise isikhathi sakade senarha nokuthi akhuuthanze amasiko. Ukusebenzisa amathulusi wedijithali ngenye yeendlela ezingasetjenziswa ukubulunga amagugu angaphathekiko wesitjhaba. Ukubulunga amagugu kuyinto etjhugulukako eletha ukudzimelela kokuvikela isikhathi sakade ngokungakhombisi isisdingo sanje nesikhathi esizako. Ubandakanya imiphakathi, urhulumende ukugcina umlando uvikelekile.

## Iinkomba
Mbombela

**I-Mbombela,** ebegade ibizwa nge Nelspruit, kulidorobha elinzinze eTlhagwini Pumalanga yeSewula Afrika Kulidorobha elikhulu lesifunda seMpumalanga. Idorobheli pheze likude ngamakhilomitha ali-110 nomkhawulo wenarha iMozambique, amakhilomitha ama-330 nomkhawulo wedorobha le-Jwanasbhege. Liphinde godu libe kude ngamakhilomitha ama-82 nomkhawulo wenarha yeSwazini. I-Mbombela bekungelinye lamadorobha ebelineemvakatjhi ngesikhathi se 2010 FIFA World Cup. Lokhu kungombana iMbombela Stadium bekungenye yeenkundla lapha bekudlalelwa khona ibholo yebhigiri yephasi ngomnyaka wee-2010.

### Ukutjhuguluka kwebizo
Ngenyanga kaSewula ngomnyaka wee-2009, urhulumende weSewula Afrika watjhugulula igama likamasipala wendawo le yathiywa nge Mbombela. IKruger Lowveld Chamber of Business and Tourisim batjhinga eKhoto ePhakemeko yeSewula Afrika ukuyokufaka isibawo sokuphikisana nesiqunto esathathwako, bebaveza neenzathu zokobanyana akhange kwaziswe inengi labantu begodu azikho neemali ezilingeneko edorobheni bonyana kungabhadalelwa ukutjhugulula amatshwayo wendlela kunye namakhasi wezethungelelwano. Kanti ke, Igama leli lagcina litjhugululwe ngomnyaka wee-2014 yiKhotho Ekulu YeTlhagwini ye Gauteng. Ibizo elithi 'Mbombela' kulibizo lelimi lesiSwazi elitjho ukuthi "Abantu abanengi bahlanganyelene endaweni encani".

## Zokuthutha
Idorobha leMbombela lineenthuthi ezijwayelekileko zama Taxi. Ezithutha abantu kusuka eendaweni ezisemalokitjhini aseduze zibase edorobheni, emisebenzini kunye neendaweni lapha bafunyana iinsiza. Kanti godu, Indawo ye Nelspruit izele ngokunengi ngamabhesi weKampani i Buscor, ekungezinye zeenthuthi eziveleleko eendaweni zedorobha leli namaphethelo. 

## Zemidlalo

### I Stadium seMbombela
 
Ikundla yezemidlalo ye-Mbombela yakhiwa njengekundla yebholo kamakhakhulararhwe. Yacedwa ukwakhiwa ngenyanga kaSinyikhaba ngomnyaka wee-2009.  Bekungenye yeenkundla zemidlalo ebeyibambe imidlalo yebhigiri yephasi yomnyaka ka 2010.
Ukufaka hlangana (ifundo)

**Ukufaka hlangana** emfundweni kutjho ukufaka hlangana boke abafundi bona bafinyelele emathubeni alinganako wefundo nokufunda,  begodu kuhlukile ekulinganisweni kwefundo nofana ukulingana kwefundo. Yavela ngokommongo wefundo ekhethekileko ngehlelo lefundo elikhethekileko nofana ihlelo lamakhulu amahlanu nane (504), begodu yakhiwe emqondweni wokobana kuphumelela khulu ebafundini abaneemfundo ezikhethekileko ukuba nesipiliyoni esihlukileko ekukhulunywa ngaso ukuze baphumelele ekusebenzisaneni nomphakathi okurholela ekuphumeleleni okungezeleliweko empilweni zabo. Ifilosofi yokusetjenziswa kwemodeli yokufaka hlangana ayibandakanyi boke abafundi, kodwana isahlinzeka ngokusetjenziswa kwamakilasi akhethekileko neenkolo ezikhethekileko zokufundisa abafundi abakhubazekileko. Amamodeli wefundo afaka woke umuntu athonywa ngabaphathi bezefundo ngehloso yokusuka emamodelini wokuzihlukanisa wefundo ekhethekileko ukuya ngezinga elipheleleko elisebenzako, umqondo kukuthi kuzokuzuzisa umphakathi wabafundi befundo jikelele nabafundi befundo ekhethekileko ngokufanako, lapho abafundi abanekghono khulu basebenze njengamamodeli wabontanga begodu labo abangakwaziko basebenze njengesikhuthazo sokufunda ngokuzwelana nabafundi.

## Isilululwazi
I-Rivonia Trial

**I-Rivonia Trial** bekuyi-Trayela  eyenzeka eSewula Afrika yesikhathi sebandlululo mhlana amalanga ali-9 kuNobayeni 1963 ukuya mhlana amalanga ali-12 kuMgwengweni 1964, ngemva kokobana isiqhema sabalweli bekululeko sibotjhwe e -Liliesleaf Farm e -Rivonia . Iplasi le beliyindawo eyifihlo lapho kubanjelwa khona imihlangano ye -uMkhonto we Sizwe (MK), iphiko elitjha elihlomileko le -African National Congress .  I-Trayela le yenzeka e-Pitori e-Palace of Justice kanye ne-Old Synagoge.

## Isilululwazi
Rebecca Malope

**Rebecca Malope** mvumi enarheni yeSewula Afrika owabelethwa ngenyanga ka Mngwengweni ngonyaka we-1968 endaweni ye Likazi eduze neNelspruit esiphandeni seMpumalanga. Ikhambo lakhe lathoma yena nodadwabo bafuna ukuya e-Johannesburg bayokuzuma umsebenzi nethuba lokulandela ithando lokhe lokubamvumi. Ipilo yakhe yakade ihlangana neentjhijilo ezifaka hlangana nokuthi abodorhodere bakhe bakholwa bona angekhe asakghona ukukhamba ngesibanga sokugula ekwakhe kwambamba. Nanyana kunjalo kunjalo umndeni wakhe wakholwa bonyana uzokuphila.

### Ukuthoma kwebizelo lakhe emvumeni
Wathola indawo kwezomvumo wathoma ukuvuma esontweni lakhe, lokho kwenza bona akghone ukuba lilunga kekhwaya. Ithalente lakhe lokuvuma lathoma nguSizwe Zakwe owamlekelela ukuthi akghone ukugadangisa umvumo wakhe. Wathoma ukuphumelela ekuvumeni ngonyaka we -1987 lapho athumba khona iphaliswano le” Road shell to fame” ngengoma yakhe eyabe ithi “shine on”. Ukuthumba kwakhe lokho kwamlekelela bonyana naye abe ngomunye wabavumi abaziwako enarheni yeSewula Afrika. Uyivumile imihlobo eminengi yomvumo kodwana ubonakele bonyana uzinikele ekuvumeni umvumo wevangeli.

### Umthelelala abe nawo ngokuba mvumi
U-Rebeca Malope uneminyaka engaphezulukwama-30 emvumeni wevangeli begodu sele akhiphe ama- albhamu angaphezulu kwama-20. I-albhamu yakhe yokuthoma yabe ineshloko esithi “umoya wami” kwalandela I ”shwele baba” namanye ama-albhamu alandela ngemva kwalawa. Umthelela ka Rebecca Malope wabonakala ekubulungeni amasikweni womvumo weSewula Afrika. Wahlonitjhwa ngeziqu zobudorhedere esikhngweni samaziko aphakemeko Kwazulu Natal ne-Califonia ngesibanga sokwenza umvumo. Phezulu wakhe wathoma ihlelo lakhe kumabona kude elabe labizwa bona yi “its gospel time” elabe lidlala ku SABC 2. Begodu waphinda bawa lijaji  ku “clash of the Choirs South Africa” . Ukuvela kwkahe kumabonwa kude kwenza bona akghone ukukhuthaza iinzukulwana ezisakhulako zabavumi bonyana bomvumo wevangeli. U-Rebecca uzakhele igama ngokuthi azimisele ukuthi amamezele umlayezo wokuletha ithemba ngomvumo wakhe begodu ama-albhamu wakhe athengwa khuli.

## Iinkomba
Ilimi lesiKalanga

**IsiKalanga** , nofana **i-TjiKalanga** (e-Zimbabwe), lilimi lako-Bantu elikhulunywa babantu abasuka enarheni yeZimbabwe kanye neBotswana abakhuluma isiKalanga, ekubabantu abayingcenye yelimi lesiShona nofana Shonic(Shona-Nyai). Ilimeli linemidumo yelimi, ukuhlangana kweendebe, imilozi kanye nokuphafuzeka komoya lokha naliphimiswako ilimeli. 

IsiKalanga samukelwe njengelimi elisemthethweni kumThethosisekelo we-Zimbabwe wangomnyaka ka-2013 begodu sifundiswa eenkolweni eendaweni lapho abakhulumi baso babanengi khona. Ilimi lesi-Kalanga lihlobana khulu nelimi le -Nambya, le-TshiVenda, kanye nelimi le -KheLobedu le-Zimbabwe neSewula Afrika .
Ukubasidisi Kwabatjha

**Ukubasidisi kwabatjha**, okwaziwa nangokuthi **kukubasebantwini kwabatjha**, kubasidisi komuntu wengubo ongaphasi kweminyaka ematjhumi amabili. 

Ephasini loke, ubudisi bokubasebantwini bubangela khulu ukuhlongakala kwabomma nabentazana abaneminyaka elitjhumi nahlanu ukuya kelitjhumi nethoba. Ihlathululo yokubasidisi kwabatjha ifaka hlangana labo abathathwa njengabantu abadala ngokomthetho enarheni yabo. Ihlangano yezamaphilo yephasi loke ihlathulula *ubutjha* njengesikhathi esiphakathi kweminyaka elitjhumi ukuya kwelitjhumi nethoba. Ukubasidisi kungenzeka ngokuya emsemeni ngemva kokuthoma kokuvuthwa, okungenzeka ngaphambi kwesikhathi sokuthoma sokuya esikhathini ( *menarche* ). Ebantazaneni abaphilileko, isikhathi sokuthoma sivame ukwenzeka hlangana neminyaka elitjhumi nambili ukuya kwelitjhumi nantathu. 

Abantwana abasesebatjha abasidisi baqalana nemiraro eminengi efanako efaka hlangana nokubasidisi njengabomma abadala. Abantwana abasesebatjha bavame ukuhlangabezana nemiraro yokubasidisi nofana ukuhlongakala kwabomma ukudlula abafazi abaneminyaka ematjhumi amabili nofana ngaphezulu. Kunokhunye ukutshwenyeka kwalabo abangaphasi kweminyaka elitjhumi nahlanu ngombana akunakwenzeka bona bathuthuke emzimbeni ukobana bakghone ukubasidisi kuhle nofana ukubeletha. Ebantwaneni abaneminyaka elitjhumi nahlanu ukuya kwelitjhumi nethoba, ubungozi buhlotjaniswa khulu nezinto zehlalakuhle nezomnotho kunemiphumela yezinto eziphilako yeminyaka. Ubungozi bokubeletha okuncani, ukubeletha ngaphambi kwesikhathi, ukuncipha kweengazi, kanye ne-pre-eclampsia akukahlobani neminyaka yezinto eziphilako ngesikhathi umntazana oneminyaka elitjhumi nesithandathu, ngombana ayibonakali ekubelethweni ukuya ebantwaneni abadala ngemva kokulawula ezinye izinto eziyingozi, njengokufikelela ekunakekelweni kwangaphambi kokubeletha okusezingeni eliphezulu.

## Isilululwazi
Ukungalingani Ngokobulili ESewula Afrikha

**Ukungalingani ngokobulili nokubandlululwa** kusese miraro emikhulu eSewula Afrika, nangaphandle komthethosisekelo welizwe othuthukako kanye namagadango womthethokambiso ahlukahlukeneko aqaliswe ukuthuthukisa ukulingana ngokobulili. Iinkambiso zomphakathi, ukungalingani kwezomnotho, kanye neentjhijilo ezihlelekileko eziragela phambili nokungalingani ngokobulili nokubandlululwa kumraro odephileko. Ubujamo obukhona eSewula Afrika buyihlekelele njengombana umphakathi usalandela umqondo wobukhosi begodu unemikghwa yamasiko engavimbela abafazi bona babe namaphothifoliyo wobuqhwephetjhe aphezulu . Ukungalingani ngokobulili nokubandlululwa kwenzeka yoke indawo.

## Isilululwazi
Thabo Bester

**UThabo Bester** (wabelethwa mhlana ali-13 kuMgwengweni ngonyaka ka-1986)  mkati begodu mbulali weSewula Afrikha owaphunyuka eMangaung Correctional Center eSewula Afrikha ngemva kokuleya amala wokobana wahlongakala emlilweni ngeseleni lakhe lejele ngoMrhayili 2022. Bekaphila ngokubaleka pheze unyaka woke ngaphambi kobana abanjwe eTanzania ngenyanga kaRhoboyi 8 2023.  Wabotjhwa kanye nomlingani wakhe, udorhodere ongusaziwako uNandipha Magudumana.  UBester waziwa ngokuthi "mkati we-Facebook" ngombana bekasebenzisa iinkhundla zokuthintana ukuheha amamodeli ngamathuba womsebenzi amamanga.  Wavuma icala lokukata kabili nokubulala kanye begodu wagwetjwa isigwebo sepilo ejele.

## Ipilo yokuthoma
UThabo Bester wabelethwa esibhedlela se-Chris Hani Baragwanath eSoweto, eSewula Afrikha mhlana ali-13 kuMgwengweni ngonyaka ka-1986. UNgqongqotjhe WezeHlalo u-Aaron Motsoaledi watjela abantu beendaba ngonyaka ka-2023, bona uMaria Mabaso, unina kaThabo, akhenge akghone ukutlolisa indodanakhe ngemva kokuyibeletha.  UMabaso bekangakatloliswa ngokwakhe, ngebanga lokuthi unina bekasebenza emaplasini, ngonobangela loyo akhange atlolise ukubelethwa kwakhe. UNgqongqotjhe WezeHlalo wathi uThabo Bester wathoma ukugwetjwa nakaneminyaka eli-17, ngemva kobana afumane umazisi. UBester sele adume khulu ngezenzo zakhe zobulelesi nokuleya amala.  Usebenzise amabizo amanengi wamala kiyo yoke imisebenzi yakhe yobulelesi. Nakaneminyaka eli-19, wahlala iminyaka emibili ejele ngebanga lokukhwabanisa ngaphambi kokwephula iparoli nokudlwengula amamodeli amabili nokubulala intombi yakhe, uNomfundo Tiyhulu. Wavuma icala lokukata ngo-2011 nokubulala ngo-2012. Wathola isigwebo sepilo.

## Isilululwazi
Ifundo yokuzibandula

**Ifundo yokuzibandula** (eyaziwa nangokuthi yi-PE) yifundo yemazingeni aphezulu efundiswa eenkolweni ephasini loke, efaka hlangana ifundo yamabanga aphasi, yamabanga aphezulu, begodu kwesinye isikhathi amabanga aphakamileko. Ivamise ukubizwa ngokuthi yi-Phys. Ed. nofana i-PE, begodu e-United States ibizwa ngokuthi yi -gym class nofana i-gym. Ifundo yokuzibandula ngokuvamileko iqalele ekuthuthukiseni ukuqina komzimba, amakghono wokusebenzisa umzimba, ukutjheja ipilo, nokuthintana nomphakathi ngemisebenzi efana nezemidlalo, ukuzithabulula, kanye nefundo yokunyakaza.  Nanyana ikharikhyulamu ihluka ngokuya ngezwe, i-PE ngokuvamileko ihlose ukuthuthukisa ukuzibandula nokuphila kuhle. Ngokungafani nezinye iimfundo zefundo, ifundo yokuzibandula ihlukile ngombana ihlanganisa abafundi kizo zoke iindawo zokufunda zemikhumbula, zemizwa, zehlalakuhle, nezamasiko .  Okuqukethwe yifundo yokuzibandula kuyahluka emazweni ngamazwe, njengoba imisebenzi yokuzibandula  ivame ukubonisa ubujamo bendawo, amasiko, kanye nendawo yesifunda ngasinye.  Nanyana umnqopho wemfundo yokuzibandula  uphikiswa, enye yemigomo yayo eqakathekileko ithathwa njengokuhlanganisa nokunikela abantu abatjha amandla wokuthi baqakathekise begodu bahlanganyele emasikweni ahlukahlukeneko wokunyakaza nokuzibandula.    

## Iinhlangano ezihlanu zokufunda ku-PE (Iindawo zokufunda eziqakathekileko)

## Isilululwazi
Zee Nxumalo

**U-Zandile Nxumalo** (wabelethwa mhlana amalanga ali-6 kuTjhirhweni 2003) owaziwa nge- **Zee Nxumalo**, mhlabeleli nomtloli weengoma we-Swazi-Sewula Afrika.   Ingoma yakhe ethi "Funk 55", eyakhutjhwa ngo-2023, yamenza waba yipumelelo ekulu begodu yaqinisekiswa njenge-5× Platinum eSewula Afrika.  

## Ipilo yokuthoma
UZandile Nxumalo wabelethwa mhlana amalanga asi-6 kuTjhirhweni ngomnyaka ka 2003 e -Eswatini .  Umndeni wakhe wathuthela e -Alexandra, e-Goli lapho ahlala khona ebuntwaneni bakhe.  

## Ibizelo
Umdlalo wakhe wokuthoma we *-KwaNxumalo*, wakhutjhwa mhlazi-28 kuMgwengweni 2022.   "U-Funk 55" ka-Shakes & Les, u-DBN Gogo no-Zee Nxumalo ohlanganisa u-Ceeka RSA no-Chley wakhutjhwa mhlana ali-1 kuNobayeni 2023. Wathoma ukuvezwa ku-  2 Local St. Ingoma yakhe *i-Thula Mabota* no-Pabi Cooper no-031choppa, ene-Shakes & Les. yakhutjhwa mhlana amalanga ama-29 kuNtaka 2024. Yaqinisekiswa njengeplatinamu eSewula Afrika. 

Wabuye wavela ku-Ama Gear no -Dlala Thukzin kanye ne-Funky QLA, ehlanganisa i-MK Productions, ekhutjhwe mhlazi-5 kuNtaka 2024. Ingoma le yathoma ukuvela endaweni yesi-5 ku-Local Streaming Top 10.  Ekuthomeni kwakaMgwengweni 2024, wamemezela umdlalo wakhe we- *Inja Ye Game*, okhutjhwe mhlana amalanga ali-15 kuNobayeni 2024   "Malume" no-Djy Biza no-031 Choppa, okufaka hlangana u-Springle no- DJ Tira, yakhutjhwa mhlana amalanga ama-26 kuNobayeni 2024, njengengoma ephambili.

## Imivumo ayiqula ayedwa

### Njengomdwebi odosa phambili

### Imidlalo enabileko

### Imithombo lwazi
Ukutlhoriswa Kwabantwana Ebholweni

**Ukutlhoriswa kwabantwana eenhlanganweni zebholo** kutjho izehlakalo lapho abantwana bazibandakanya khona eenhlanganweni zebholo, kungaba ngendlela yokobana babe badlali namkha bazibandakanye kezinye iindima, bese bayatlhoriswa ngeendlela ezihlukahlukeneko, okufaka hlangana ukutlhoriswa  ngokomzimba, ngokwamazizo nangokwamabhayi.

Ukutlhoriswa kwabantwana ebholweni kubikwe emazweni ahlukahlukeneko begodu kufaka hlangana amazinga wabantu abasafundako nalabo esele babomakekere emdlalweni lo. Ukutlhoriswa kungenzeka ngaphakathi kweenqhema zebholo, kuma-akhademi namkha kezinye iinhlangano ezihlobene nebholo, begodu kungabandakanya ababanduli, amalunga wabasebenzi, nofana abanye abantu abaseenkhundleni eziphezulu. Amacala amanengi aphezulu alethe ukutjhejwa endabeni le begodu arholele ekuphenyweni, ekuthathweni kwamagadango womthetho kanye nekuthatheni amagadango angcono wokuvikela ngaphakathi ebholweni.

Imikhandlu elawula ibholo, efana ne -FIFA kanye neenhlangano zebholo yeentjhabatjhaba, isebenzise amagadango ahlukahlukeneko wokuvikela abazibandakanyi abatjha. Amagadango la afaka hlangana ukuhlolwa okuthuthukisiweko kwemvelaphi yababanduli kanye nabasebenzi, ukusungulwa kwemithetho yokuziphatha ecacileko neendlela zokubika kanye nokubandulwa kokuvikela okukatelelekileko kwalabo abazibandakanya ebholweni yelutjha. Phezu kwalokho, kwenziwe imibuzorhubhululo kanye namaphenyo azijameleko ukwembula ubungako bokutlhoriswa kwabantwana ebholweni begodu nokunikela ngeemphakamiso zokwenza ngcono iindlela zokuvikela.

## Isirhunyezo

### Ihlathululo
 
Ukutlhoriswa kwabantwana eenhlanganweni zebholo yeenyawo namkha ebholweni kutjho izehlakalo lapha abantwana abazibandakanya ebholweni, kungaba ngendlela yokobana babe badlali namkha bazibandakanye eendleleni ezahlukahlukeneko zokutlhoriswa, okufaka hlangana ukutlhoriswa ngokomzimba, ngokwamazizo namkha ngokwamabhayi.

## Imithombo
Umvumo WesiNdebele

Umvumo wesintu wamaNdebele ubonakala khulu ngokusetjenziswa kwengoma yekhorali ekhambisana namahlwayi, iinwahlo, nokuwahla izandla. Nayimadaniswa nengoma yekhorali, ukuvuma wedwa nomvumo weensimbi akukaqakatheki khulu. NjengamaShona, amaNdebele nawo asebenzisa  iskumere, kunye nesidonodono, edlalelwa  khulu ngokuzithabisa siqu. 

## Iinkomba
Ruth Seopedi Motau

**U-Ruth Seopedi Motau** (wabelethwa ngo-1968) mthwebuli weenthombe weSewula Afrika ohlala begodu usebenza e-Johannesburg, eSewula Afrika. U-Motau bekangumthwebuli weenthombe wesifazana onzima wokuthoma owaqatjhwa liphephandaba leSewula Afrika njengomhleli weenthombe .  Ukuthwebula kwakhe iinthombe kunzimelele emtlolweni wezenhlalakuhle othonywa yi-photojournalism nokubekelwa eceleni kwabantu abanzima nemiphakathi.

## Umthombo lwazi
Iindawo zamagugu wephasi

**kunemihlobo** emibili yendawo zamagugu wephasi. yokuthoma ijamele amasiko, yesbili ijamele amagugu wemvelo. Ezinye iindawo eziqakathekileko  ziwela emasikweni namagugwini wemvelo begodu ngo-1992  i-UNESCO yaqunta bonyana iindawo ezitjengisa ubudlelwana hlangana nabantu nebhoduluko labo ziingaba ziindawo zamasiko. ISewula Afrika ilikhaya alamasayithi ali-12 we UNESCO akhombisa ukunotha kwenarha le ngamasiko nangamagugu wemvelo. Iindawo lezi azikaqakatheki eSewula Afrika kwaphela kodwana ephasinin loke ngombana zidosa abavakatjhi abavela ephasini zombelele ukuzokubona ubuhle bamasiko nemvelo esenarheni le, bafunde ngazo begodu abanye benze  nerhubhululo lesayensi endaweni lezi.

### Indawo zamagugu wamasiko
ukuthi indawo yenziww bona kube yindawo yamagugu wamasiko  kufanele ibenetshwayo lobikghwari babantu nokuqakatheka kwamamgugu isikhathi eside. Amatshwayo la kufanele bonyana abonakale amakhiweni ku thenolloji, ekuhleleni idorobha nokutlayweni kwendawo. Inawo yakhona kufanele ibe bufakaz i besintu begodu itjhuguluko elakhe lenzeka esikhathin sakade nofana sanje. Indawo leyo kungaba mhlobo omuhle weskhiwo nofana isiqhema sesakhiwo, ukusetjenziswa  kwetheknolojji nofana ukutjengisa amagadango aqakathekileko emalndweni wabantu.indawo lapho abantu bahlala khina begodu basebenzisa inarha ngedlela ejamele amasiko wabo nayo ingaba yindawo  yamagugu khulu khulu nangabe  indawo le inthintwe litjhuguluko elingeze labuyiselwa emuva kufanele liveze  ubuqiniso nendlela isayithi ivikelwe ngakhina begodu ilawula ngoayo nazizinto eziqakathekileko.

#### Amagama wendawo zamasiko wamagugu

* I-Roben island

* IMapungubwe cultural landscape 

* Khomani cultural landscape

* Richterveld cultural and botanical landscape

### Indawo yamagugu yemvelo

Lezi kuzindawo ezingathathwa njengendawo zamagugu wephasi kufanele zitjngise amagadango amakhullu emlandwini wephasilokhu kungaba mafosili, amatje, nokuthi inarha inezinto zemvelo ezifana  neeentaba ezakheke kuhle ngokwendlela yakhona. Nangabe kuyimakhiwo yemvelo kufanele yakheke ngendlela eyikariso yomraro ebantwini. Kufanale ibe neendawo zokuhlala, nofana imihlobo hlobo yeenlwana neentjalo ezingaba khina lapho kwaphela, kube yinto eqakathekileko ukuthi iphephiswe. Lokhu kwenza bona kube yindawo yamagugu wephasi loke, njengendawo zamasiko ukutlhogomela indawo kuqakathekile.

#### Amagama wendawo zamagugu wemvelo

* Isimangaliso wetland park
* Cape floral region
* Vredefort dome
* Barberton makhonjwa mountain

## Iinkomba
Umtjhado wesiNdebele isimanje

**Kuyafika** isikhathi lapha khona umuntu azitjela bona sele kusikhathi sokuthatha, sokwenda, sokutjhada. Umtjhado mnyanya ohlanganisa imindeni emibili, umndeni kamakoti kanye nomkhwenyana. Umnyanya ofana nesimaje mnyanya oyenzeka ngemva kwamalobolo. Amalobolo kulapha kuhlala khona imindeni yabantu abazokutjhada, bakomkhwenyana bangakhipha iinkomo, imali, izipho bazikhiphela bekhabo makoti.

## Khuyini isimanje
Isimanje siyafana nomtjhado wetjhila elimhlophe kodwana ngewesintu samaNdebele. Isimanje senzeka ngemva kwamalobolo lapha khona umakoti azilungiselela ukuya ekhakwakhe (khabo likamkhwenyana) ayokufundiswa imithetho yalapho. Umakoti uzokuhlala isikhathanyana emzini ngaphambi kobanyana bayokuhlangana nomkhwenyana batjho iimfungo zabo bafake nenzilamunwana. Ngemva kokuvumelwana kuzwene hlangana nebekhabo makoti nomkhwenyana bona umtjhado uyenzeka. 

Emtjhadweni wesimanje umakoti akabhathi irogo elimhlophe kodwana ingubo (ibhidi) ngilo irogo lakhe, umkhwenyana yena angabhatha ibhanji nokhunywe kwesintu. Ngelanga lomtjhado imideni izokunikezana izipho ukuthokoza ukuhlangana kwabentwana (abantu abatjhadako). Ngemva kwalomtjhado asikho isizathu sokobanyana ubekhona omunye umtjhado. Mtjhado omuhle wona begodu kunengi okwenzekako okukarisako.  

## Umthombo lwazi
Ukwetjiwa kweenkoloyi ezidala eSewula Afrika

**Ukwetjiwa kweenkoloyi ezidala esewula Afrika**, semkhuba omutjha okhona emalangeni esiphila kiwo la, ngombana amalanga la iingebengu sezizithathela iinkoloyi ezidala ngebanga lokobana zona azinalo izinga le theknoloji eselikhona enkoloyini ezitja nofana eziqeda ukwenziwa amalanga la, ngalokho ke kwenza bonyana kube lula bonyana iingebengwezi zikwazi ukuzithatha lula ngaphandle kokobana zitlhage.

## Iinkoloyi ezetjiwako
iinzathu ezenza bona iinkoloyi ezidala zetjiwe khulu malangala kukobana iinsimbi zakhona zokobana zilunge azisatholakali entolo, ngesibanga sokobana sekungezakade khulu begodu eentolo sebaphatha iinsimbi zenkoloyi zanamhlanjesi. yeke ke lokhu kwenza bona iinkoloyi ezidala zingasakwazi ukulungiseka, lokhu kumthelela omumbi ekoloyini ezidala ngombana uthola bonyana abanikazi bazo basazithanda  begodu bangenza nanyana yini ukwenza bona iinkoloyi zabo zihlala zisesimeni isihle sepilo. Okwenza bona iinlelesi zikwazi ukuthatha inkoloyezi kangaka kukobana bayakwazi ukuzidumisa ngentambo nangezinye indlela zokobana bazidumise lula.

## Isilululwazi
Hlomisa umntwanakho

**Kuqakathekile** ukuhlomisa umntwanakho epilweni ngombana lokho kuzomenza umuntu onesimilo begodu okwaziko ukuphilisana nabanye abantu. Kazi umhlomisa ngani umntwanakho? Ngemikhwa? Ngeenkhala ezibulalako? Awa, akukhulunywa ngeenkhali zokubulala nofana zokulelesa. Umntwana umhlomisa ngeenkhali zepilo ewanikelwa zona nawe, unikelwa babelethi bakho usakhula. Iinkhali lezi ziyahlukahlukana epilweni ngonobangela wokobana asikakhuliswa babantu banye begodu iimfundiso ziyahluka emindenini. Njengomzali, udade, umalume, umzala, ukghari njll. kukuwe ukobana udlulisele ifundiso ewayifumama kugogo nofana emndenini wakho kilabo ebeza ngemva kwakho. Izinto ezilandelako zifaka hlangana iinkhali lezo ongazidlulisela komunye.

## Ukuhlwengisa

Ugogo uthanda ukuthi indawo ohlala kiyo ifana nehliziyo yakho, akusikuhle umuntu nakahlala endaweni esilaphezekileko ngombana lokho kutjho ukobana ihliziyo yakho nayo ayikahlanzeki. Njengomuntu omkhulu kukuwe ukuthi ufundise ukubaluleka kokuhlala endaweni ehlwengekileko. Izinto ongazifundisa kukuthi umuntu kufuze ahlambe izandla zakhe nakaqeda ukudlala, nakabuya endlwaneni encani, nakaqeda ukufinya, nakaqeda ukuba nomuntu ogulako. Izandla zihlanjwa ngalendlela elandelako:

# Uthoma ngokuthambisa izandla ngamanzi ahlwengekileko
# Ulandelele ngokuzela isibha ezandleni zombili
# Hlikihla izandla zakho okuncani kube mizuzwana ematjhumi amabili
# Hlakihla hlangana nemino nangemuva kwesandla
# Nawuqeda ukuhlikihla izandla zipule ngamanzi ahlwengekileko.

Okungehla sibonelo sokuthi ungamfundisa bunjani umntwana ukobana ahlwengise izandla zakhe okuyifundiso ehle. Ifundiso yesibili ongayidlulisela ebantwaneni kuqakatheka kokuhlamba amazinyo, umuntu kufuze ahlambe amazinyo kabili ngelanga. Ezinye zezinto eziqakathekileko  kukobana kufuze uhlwengise ibhoduluko ohlala kilo, ngombana likuphatha kuhle nawe liphathe kuhle. Ekuphatheni ibhoduluko kuhle umuntu kufuze athanyele ngendlini mihla ngamalanga, begodu ukuze akorobhe ukuze kuhlwenge. Zinengi iindlela umuntu angazifundisa abentwana ezizobasiza ekukhuleni kwabo, Ezinye zazo ngokurhunyeziweko ngelezi ezingehla. 

## Imithombolwazi